stanford-oval/wikipedia huggingface dataset:
ניוקי
באיטליה

ניוקי נחשבים לא פעם לסוג של פסטה למרות שאופן הכנתם ומרכיביהם שונים. זמן בישולם קצר בהרבה מזה של פסטה יבשה. ניתן להכין אותם במטבח ביתי או לרוכשם יבשים או טריים באריזות אטומות. ניוקי מוכנים מראש נחשבים לנחותים בהשוואה לניוקי טריים. את הניוקי נהוג להגיש עם רוטב, כמו למשל רוטב עגבניות, רוטב חמאה ומרווה או רוטב חמאה מותכת וגבינה, אשר נחשבים כ"רטבים קלאסיים" לליווי ניוקי.
באזור טוסקנה שבאיטליה, מכונים ניוקי תרד וריקוטה, סטרוזפרטי (Strozzapreti) או "חונקי כומר". אגדה פופולרית מקומית מספרת על כומר שנחנק למוות בעקבות אכילה לא מרוסנת של ניוקי שכן אלו היו טעימים מדי.
בדרום אמריקה

בארגנטינה, אורוגוואי וברזיל, ארצות בהן המטבח האיטלקי פופולרי במיוחד, נהוג להגיש ניוקי בעשרים ותשעה לכל חודש. מקור המנהג בהיות העשרים ותשעה לחודש, יום לפני קבלת המשכורת החודשית, היום בו משקי הבית סובלים במיוחד ממחסור במזומנים, ולכן באותו יום מתקינים ארוחת ניוקי הנחשבת בריאה ושמרכיביה זולים. באותן ארוחות, נוהגים מספר אנשים להניח שטר כסף מתחת לצלחת כסגולה לשגשוג. בקהיליות של ארגנטינאים מחוץ למדינתם נאספים חברי הקהיליה לארוחת ניוקי של ה-29 (ñoquis del 29).
כהיפוך למקורו של המנהג, המונח לניוקי בארגנטינה ואורוגוואי משמש ככינוי בסלנג לעובדי ממשלה המופיעים במקום העבודה רק בסביבות העשרים ותשעה לחודש כדי לאסוף את משכורתם.
נאציזם וקולנוע

הקולנוע הנאצי היה חלק משמעותי ממערכת התעמולה הנאצית. הנאציזם חיזר אחר ההמונים באמצעות סיסמאות, שכוונו ישירות לאינסטינקטים ולרגשות ההמון. הנאצים בהובלת הפיהרר אדולף היטלר ושר התעמולה יוזף גבלס מאוד העריכו את הקולנוע ככלי תעמולתי.
השימוש בסרטי תעמולה החל כבר ב-1930 (כשלוש שנים טרם עליית הנאצים לשלטון), כאשר המפלגה הנאצית הקימה לראשונה מחלקת קולנוע. הנאצים היו מודעים מאוד להשפעה התעמולתית של סרטים, וכבר ב-1920 כללו בגיליונות הפלקישר באובכטר ביקורות לסרטים.
איש ה-SS וולטר יוליוס בלום פרסם את הספר "נשמת הקולנוע - מחויבות לסרטים" בשנת 1922. בספטמבר 1923, הפיק פיליפ ניקל סרט דוקומנטרי על "היום הגרמני בנירנברג" שבו נוסד הקמפפבונד.
היטלר וגבלס בביקור באולפני UFA, 1935
מטרות ומדיניות בקולנוע הנאצי

המטרה העיקרית של מדיניות הקולנוע הנאצית הייתה לקדם אסקפיזם, שנועד להסיח את דעת האוכלוסייה מאתגריה השונים ולשמור על מצב רוח טוב להמון. גבלס אכן האשים את התבוסה במלחמת העולם הראשונה בקריסת המורל הלאומי.
הרשויות והמחלקות האחראיות על הקולנוע מטעם הממשל היו מחלקת הסרטים של משרד הרייך לתעמולה ולהשכלת העם, לשכת התרבות (Reichskulturkammer), ולשכת הקולנוע (Reichsfilmkammer).
בשנת 1944, יוזף גבלס פרסם את רשימת המבורכים, שכללה אמנים בתחומים שונים שאמנותם תאמה את רוח המשטר. ברשימה זו נכללו גם אנשי קולנוע שונים.
אמצעים למדיניות הקולנוע הנאצית

כדי להכניע את הקולנוע למטרות התעמולה וההאחדה, הכפיפה המפלגה הנאצית את כל תעשיית הקולנוע והממשל תחת משרד התעמולה של גבלס, והלאימה בהדרגה את הפקות הסרטים והפצתם. כחלק מתהליך זה, נוסד בית ספר מקצועי ממלכתי ליוצרי קולנוע אמינים מבחינה פוליטית ( Deutsche Filmakademie Babelsberg), וכל השותפים בתעשייה חויבו לחברות בארגון מקצועי רשמי (Reichsfilmkammer). בנוסף על כך, הוקם בנק סרטים (Filmkreditbank GmbH) על מנת להעניק הלוואות בריבית נמוכה להפקת סרטים, שאף חלקם קיבלו הטבות מס.
הפצת סרטים

גם בתחום ההפצה התרחשה הלאמה רחבה. בשנת 1942 UFA השתלטה לחלוטין על הפצות הסרטים. במקביל, הוקמה חברת Cinema Film AG שנועדה לייצוא סרטים למדינות זרות.
מאז תקופת רפובליקת ויימאר פעלה גם מערכת נרחבת לשירותי השכרת סרטים חינוכיים שהורחבה תחת הממשל הנאצי. ב-1943 היו 37 מערכות להפצות אזוריות ו-12,042 מערכות עירוניות.
הפצת סרטים > בתי קולנוע

מלבד רשת בתי הקולנוע שבבעלות UFA, בתי הקולנוע לא הולאמו. רוב 5,506 בתי הקולנוע שהיו קיימים ב-1939 באלטרייך ("הרייך הישן", כלומר, גרמניה ללא אוסטריה וחבל הסודטים) היו חברות קטנות שנוהלו על ידי בעלים פרטיים. עם זאת, מספר רב של חוקים ותקנות הגבילו במידה ניכרת את חופש היזמות של בתי הקולנוע. נהלים אלו חייבו לכלול סרט תיעודי וסרט חדשות בכל הקרנה. לפי חוק יוני 1933, הממשלה הייתה רשאית גם לאסור הצגת סרטים זרים. מכסת יבוא לסרטים זרים נקבעה בתקופת רפובליקת ויימאר, ובמהלך מלחמת העולם השנייה נאסר לחלוטין על ייבוא סרטים ממדינות זרות מסוימות. לדוגמה, משנת 1941 ואילך, הצגת סרטים אמריקאים הפכה לבלתי חוקית.
ב-1932 אחוז הסרטים הגרמניים שהוקרנו במדינה עמד על 62%. עד 1939 אחוז זה עלה ל-77% בעוד שמספר הביקורים בקולנוע גדל פי 2.5 בשנים אלו. במקביל, אחוז הסרטים האמריקאים שהוקרנו הופחת מ-26% ב-1932 ל-14% ב-1939.
על מנת להגביר את אפקט התעמולה, תמכו הנאצים בהקרנות סרטים בבתי קולנוע גדולים עם קהל רב, וגם בצריפים ובמפעלים צבאיים. הנוער ההיטלראי ארגן אף הוא הקרנות מיוחדות. מחלקת התעמולה המפלגתית הפעילה כ-300 משאיות ושתי רכבות שהובילו את כל הציוד הדרוש להקרנת סרטים באזורים כפריים.
לתעמולת הקולנוע הייתה העדיפות הגבוהה ביותר בגרמניה גם בתנאים הקשים שלסוף המלחמה. בעוד שבתי ספר הפסיקו לעבוד ב-1944, בתי הקולנוע המשיכו לפעול עד סוף המלחמה. בברלין, למשל, הוצבו יחידות נגד מטוסים במיוחד כדי להגן על בתי הקולנוע המקומיים ב-1944.
סרטים נאצים בולטים

קווקס הנער ההיטלראי (1933)
ניצחון הרצון (1934)
אולימפיה (1938)
רוברט וברטרם (1939)
היהודי הנצחי (1940)
היהודי זיס (1940)
אני מאשים (1941)
טיטניק (1943)
טרזיינשטט (1944)
ראו גם

קולנוע גרמני
טלוויזיה בגרמניה הנאצית
הערות שוליים

↑  Michaela Rethmeier: Die Funktion und Bedeutung Fritz Hipplers für das Filmschaffen im „Dritten Reich“, p. 25 (dissertation, University of Münster, 2006)
↑  Original title: Seele des Lichtspiels – ein Bekenntnis zum Film, by Dr Walter Julius Bloem (1898–1945), Verlag Grethlein, Leipzig, 1922.
↑  Cinzia Romani, Tainted Goddesses: Female Film Stars of the Third Reich p. 13; מסת"ב 0962761311
↑  Klee, Kulturlexikon, S. 227.
היטלר, הימלר ולוצה בנירנברג. מתוך ניצחון הרצון, בבימויה של לני ריפנשטאל.
משוואה ליניארית

במתמטיקה, משוואה ליניארית היא משוואה שכל המשתנים בה הם ממעלה ראשונה, כלומר מופיעים ללא חזקות. הצורה הכללית של משוואה ליניארית היא זאת:  \ \alpha _{1}x_{1}+\alpha _{2}x_{2}+...+\alpha _{n}x_{n}=b. משוואה כזו נקראת "משוואה ליניארית ב-n נעלמים". פתרון של המשוואה הוא n-יה  \ {a_{1},a_{2},...,a_{n}} כך שהצבת הערכים המספריים  \ a_{i} במקום הנעלמים  \ x_{i} תניב את השוויון המבוקש. האיברים  \ x_{i} נקראים הנעלמים במשוואה, והאיברים  \ \alpha _{i} נקראים המקדמים של הנעלמים. האיבר b נקרא מקדם חופשי. מקדמי המשוואה הם סקלרים השייכים לשדה ידוע, כגון שדה המספרים הממשיים, או לחוג כללי יותר.
בלשון פיזיקלית, לנעלמים נהוג לקרוא דרגות חופש ואילו למשוואות נהוג לקרוא אילוצים. מכיוון שמערכות של משוואות ליניאריות הן הסוג היחיד של משוואות שאפשר לפתור באופן מלא (כלומר, יש שיטה לחשב באופן אנליטי את כל הפתרונות, דבר שלא קיים עבור מערכות משוואות לא ליניאריות) יש חשיבות רבה ליכולת להמיר משוואות אחרות לצורה ליניארית, או לפחות לקרב באופן ליניארי מצבים מורכבים יותר.
תיאור קו ישר במישור

רנה דקארט הראה שאפשר לתאר את המישור האוקלידי באמצעות מערכת צירים קרטזית. במערכת זו, ישנו ציר אופקי שנקרא ציר ה-x וציר אנכי, הניצב לו, שנקרא ציר ה-y. אפשר לחשוב על כל ציר כמעין "סרגל" שמאפשר לתת לכל נקודה במישור שני מספרים המתארים את מיקומה.
משוואתו הכללית של קו ישר במישור היא  ax+by=c, בתנאי שאחד המקדמים a,b אינו אפס. אם  b\neq 0 הקו הוא גרף הפונקציה  \ y=(-a/b)x+(c/a). הקו מקביל לציר ה-x אם a=0 ומקביל לציר ה-y אם b=0.
האופן הנפוץ לכתוב משוואת קו ישר הוא
כאשר m הוא שיפוע הישר, ו-n הוא נקודת החיתוך עם ציר ה-y (קל לראות שעבור x=0 מקבלים y=n). באמצעות טריגונומטריה ניתן להראות ש-
כאשר  \theta  היא הזווית בין הישר לציר ה-x.
משוואת ישר עם שיפוע m שעובר דרך הנקודה (a,b) נתונה על ידי
או באופן שקול
משוואת ישר העובר דרך שתי נקודות  (a_{1},b_{1})\,\ (a_{2},b_{2}) (בהנחה ש- a_{1}\neq a_{2}, המקרה בו הם שווים הוא טריוויאלי) היא
ישר במרחב וקטורי כללי

במרחב וקטורי כללי מעל שדה F ניתן להגדיר קו ישר באופן הבא: יהיו  {\vec {v}},{\vec {u}}\in V שני וקטורים כאשר  {\vec {v}}\neq {\vec {0}}: 

ישר שכיוונו  {\vec {v}} העובר דרך הנקודה  {\vec {u}} ("ישר אפיני") מתואר על ידי
ישר העובר דרך הראשית ( {\vec {u}}={\vec {0}}) מתואר בפשטות על ידי
הגדרת ישר העובר בין שתי נקודות (שונות), המיוצגות על ידי הווקטורים  {\vec {v}}_{1},{\vec {v}}_{2}\in V
מערכת משוואות ליניאריות

במקרים רבים יש לפתור מערכת משוואות ליניארית, כלומר קבוצה של מספר משוואות ליניאריות, ולא משוואה בודדת. במקרה כזה מחפשים פתרון למערכת - כלומר, פתרון שמתאים לכל המשוואות יחד. מערכת משוואות תיכתב בצורה הכללית ביותר כך:
\ \alpha _{11}x_{1}+\alpha _{12}x_{2}+...+\alpha _{1n}x_{n}=b_{1}
\ \alpha _{21}x_{1}+\alpha _{22}x_{2}+...+\alpha _{2n}x_{n}=b_{2}
\ \alpha _{m1}x_{1}+\alpha _{m2}x_{2}+...+\alpha _{mn}x_{n}=b_{m}
זוהי מערכת של m משוואות ב-n נעלמים. נשים לב כי האינדקס של המקדמים הוא כפול: המספר הראשון בו אומר מה היא השורה שבה מופיע המקדם (כלומר, מספר המשוואה) והאינדקס השני - מהו מספר המשתנה שאליו צמוד המקדם.
מערכת משוואות שבה  \ b_{1}=b_{2}=...=b_{m}=0 תיקרא מערכת משוואות הומוגנית.
מערכת משוואות ליניאריות > הצגה באמצעות מטריצות

את מערכת המשוואות נוח להציג בצורה מטריציונית. בצורת הצגה זו, n-ית הנעלמים מוצגת כוקטור עמודה  {\vec {x}} מממד n ואילו אוסף המקדמים מוצג כמטריצה A מסדר  \ m\times n ואילו m-ית המקדמים החופשיים  {\vec {b}} מוצגת כוקטור עמודה מממד m. בצורה זו המערכת תיוצג כשוויון בין מכפלת מטריצת המקדמים בוקטור הנעלמים לבין וקטור המקדמים החופשיים. כלומר:  \ A{\vec {x}}={\vec {b}}. באופן מפורש:
ראו גם

משוואה דיפרנציאלית ליניארית
מערכת צירים קרטזית במישור
איור של קו ישר (פונקציה ליניארית)
איור הממחיש את הגדרת השיפוע של קו ישר
סילבן לנדסברג

| --- | --- |

לנדסברג במדי מכבי תל אביב, 2015
 לידה:  10 באפריל 1990 (בן 34) ברוקלין, ניו יורק שבניו יורק, ארצות הברית
 עמדה:  סווינגמן
 גובה:  1.98 מטר
 מכללה:  אוניברסיטת וירג'יניה
 דראפט:  לא נבחר, 2010
 קבוצות כשחקן
 2010–2012   2012–2017   2017–2018 2018–2019 2019–2022 2023–2024 2024–:  מכבי חיפה   מכבי תל אביב   אסטודיאנטס מדריד טורק טלקום ז'יאנג צ'וזו גראן קנריה הפועל חיפה
 הישגים כשחקן
 חמישיית העונה בליגה הספרדית (2018) אליפות היורליג (2014) אליפות ישראל (2014) גביע המדינה (2012–2017) גביע ווינר (2012–2014, 2016)
סילבן ג'ושוע לנדסברג (באנגלית: Sylven Joshua Landesberg; נולד ב-10 באפריל 1990) הוא כדורסלן אמריקאי-ישראלי-אוסטרי המשחק בעמדת הסווינגמן בקבוצת הפועל חיפה ובנבחרת אוסטריה.
ביוגרפיה

לנדסברג נולד בברוקלין שבניו יורק, בנם הבכור של סטיבן ואינגריד, אביו ממוצא יהודי אוסטרי ואימו נוצרייה ממוצא טרינידדי. למד בתיכון הולי קרוס בקווינס ושיחק בנבחרת הכדורסל של התיכון. בשנת 2008 נבחר לנדסברג להשתתף במשחק כוכבי התיכון של מקדונלד'ס. באותה שנה נבחר על ידי ארגון מאמני התיכונים ל"מר כדורסל" של מדינת ניו יורק, והוזמן לשחק בנבחרת הנוער (עד גיל 18) של ארצות הברית.
באוגוסט 2013, כשנה לאחר שחתם במכבי תל אביב, התגייס לצה"ל.
קריירה

לנדסברג בחר ללמוד באוניברסיטת וירג'יניה על מלגת הצטיינות בכדורסל. כבר בשנתו הראשונה היה הקלע המוביל של קבוצת הכדורסל של האוניברסיטה והשני מבחינת אסיסטים וריבאונדים. הוא נבחר לשחקן השנה הראשונה המצטיין של ליגת ACC, מליגות הכדורסל הבכירות של ה-NCAA.
בקיץ של שנת 2009 הוזמן לנדסברג לשחק בנבחרת ארצות הברית למכביה השמונה-עשרה, בנבחרת ארצות הברית עד גיל 19 ובנבחרת טרינידד וטובגו בכדורסל, אך דחה את כל ההצעות לטובת אימונים לשיפור יכולותיו. גם בעונתו השנייה באוניברסיטה הצטיין והוביל את קלעי הקבוצה, אך מכיוון שלא עמד בדרישות האקדמאיות הושעה מהמשחק האחרון של העונה הסדירה ומטורניר ה-ACC. בתום העונה נקבע שלא יחזור לשנה שלישית.
לנדסברג העמיד עצמו לבחירה בדראפט ה-NBA ולאחר שלא נבחר שיחק בליגת הקיץ של ה-NBA בקבוצת סקרמנטו קינגס.
ב-2010 חתם על חוזה לשנתיים במכבי חיפה מליגת העל הישראלית, עם סעיף יציאה לאחר שנה לליגת ה-NBA. לנדסברג זכה לאזרחות ישראלית מתוקף חוק השבות. ב-30 המשחקים בהם שיחק בעונתו הראשונה בקבוצה רשם ממוצע של 13.6 נקודות בעונה הסדירה ו-19 נקודות בפלייאוף. בעונתו השנייה רשם ממוצע של 20.7 נקודות ו-5.4 ריבאונדים. הוא נבחר לשחקן חודש נובמבר בליגה. ב-2012 זומן לסגל נבחרת ישראל בכדורסל.
ביולי 2012 סיכם במכבי תל אביב לשלוש עונות. בעונת 2013/2014 זכה לנדסברג עם מכבי תל אביב בגביע הליגה, בגביע המדינה, באליפות ישראל וביורוליג. באפריל 2015 האריך את חוזהו במכבי תל אביב לשלוש עונות נוספות.
ב-1 באוגוסט 2017 חתם לנדסברג לעונה אחת באסטודיאנטס מדריד. ב-1 באפריל 2018 קבע שיא אישי של 48 נקודות בליגת ה-ACB מול ברצלונה, במהלך העונה נבחר פעמיים לשחקן המחזור ובסיומה נבחר לחמישיית העונה.
ב-14 ביולי 2019 חתם לנדסברג לעונה אחת בז'יאנג צ'וזו מהליגה הסינית.
ב-8 באוגוסט 2023 חתם בגראן קנריה לאחר ארבע שנים בסין.
ב-30 ביוני 2024 אחרי שבע שנים שב לישראל וחתם בהפועל חיפה לשתי עונות.
הערות שוליים

↑  דובי פיק, ‏לנדסברג מתגייס לצה"ל: מחויב לצבא ולמכבי ת"א, באתר ONE‏, 12 באוגוסט 2013.
↑  Sylven Landesberg Suspended From Games For Remainder of the Season, ‏virginiasports.com,‏ 6 במרץ 2010
↑  שי לוי, ‏הגארד סילבן לנדסברג חתם במכבי חיפה לשנתיים, באתר ONE‏, 24 ביולי 2010.
↑  שחקן החודש - סילבן לנדסברג, אתר ליגת העל, 1 בדצמבר 2011
↑  nrg מעריב, שיבק פרסם את הסגל הראשוני של הנבחרת, באתר nrg‏, 6 במאי 2012
↑  יעל שחרור, מכבי תל אביב: סילבן לנדסברג סיכם לשלוש שנים, באתר ynet, 3 ביולי 2012
↑  מערכת וואלה! ספורט‏, מכבי תל אביב זכתה באליפות ה-51 בתולדותיה, באתר וואלה, 11 ביוני 2014
↑  יעל שחרור, לנדסברג חתם במכבי ת"א ל-3 שנים נוספות, באתר ynet, 21 באפריל 2015
↑  מערכת one, ‏רשמית: לנדסברג חתם לעונה אחת באסטודיאנטס, באתר ONE‏, 1 באוגוסט 2017
↑  סילבן לנדסברג עובר לליגה הסינית, באתר ynet, 14 ביולי 2019
↑  חוזר לאירופה: סילבן לנדסברג חתם בגראן קנריה, ‏באוגוסט 2023&docID=1657&lang=he 444975, באתר ערוץ הספורט
↑  איתן גליקמן, חוזר לישראל: סילבן לנדסברג חתם בהפועל חיפה, באתר ynet, 30 ביוני 2024
סורבה תומאס

בנג'מין סורבה ויליאם תומאס (באנגלית: Benjamin Sorba William Thomas; נולד ב-25 בינואר 1999 בלונדון שבאנגליה) הוא כדורגלן ולשי המשחק בעמדת קשר הכנף בקבוצת האדרספילד טאון מהפוטבול ליג צ'מפיונשיפ ובנבחרת ויילס.
קריירת מועדונים

תומאס גדל במחלקות הנוער של וסטהאם יונייטד ובורהאם יונייטד. הוא החל את הקריירה המקצוענית שלו בבורהאם יונייטד וצ'שהנט מהליגות הנמוכות באנגליה.
ב-13 בינואר 2021 חתם תומאס על חוזה לשלוש עונות וחצי בהאדרספילד טאון מהפוטבול ליג צ'מפיונשיפ. ב-13 בפברואר ערך את הופעת הבכורה שלו במועדון, בהפסד 3-2 לוויקומב וונדררס במסגרת המחזור ה-29 בליגה לעונת 2020/2021.
קריירה בינלאומית

ב-8 באוקטובר 2021 ערך תומאס את הופעת הבכורה שלו בנבחרת ויילס, בתיקו 2-2 נגד נבחרת צ'כיה במסגרת מוקדמות מונדיאל 2022.
נכלל בסגל נבחרת ויילס לטורניר מונדיאל 2022.
הערות שוליים

↑  Sorba Thomas Arrives At Town באתר הרשמי של האדרספילד טאון, 13 בינואר 2021 (באנגלית)
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
סכר אורוס

| --- | --- |

 מיקום:  אורוס, סיארה, בברזיל
 סוג:  סכר 
 סוכר את:  נהר יגואריבה
 אורך:  620 מטרים
 רוחב בבסיס:  100 מטרים
 תקופת הבנייה:  1958–1961 (כ־3 שנים)
 נפח אגם:  2.1 קמ"ק
 קואורדינטות:  6°14′38″S 38°54′50″W﻿ / ﻿6.24389°S 38.91389°W﻿ / -6.24389; -38.91389
  (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיסכר אורוס(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיסכר אורוס(למפת סיארה רגילה) פורטלזה קאוקאיה ז'ואזיירו דו נורטה סובראל איגואטו קישדה קנינדה פיאאוי פרנמבוקו פאראיבה ריו גראנדה דו נורטה  האוקיינוס האטלנטיסכר אורוס(למפת סיארה מוגדלת) פורטלזה קאוקאיה ז'ואזיירו דו נורטה סובראל איגואטו קישדה קנינדה פיאאוי פרנמבוקו פאראיבה ריו גראנדה דו נורטה  האוקיינוס האטלנטיסכר אורוס
 
סכר אורוס (Orós) אשר על נהר היגואריבה נמצא בשטחה של מדינת סיארה אשר בברזיל, ונבנה לשם יצירת חשמל ואגירת מים.
בניית הסכר החלה באוקטובר 1958. במהלך הבנייה, במרץ 1960 ירדו ממטרים עזים של 648 מ"מ גשם באגן ההקוות של נהר היואריבה ואלו הביאו לפריצת הסכר. במהלך ירידת הגשמים נעשה ניסיון לפרוץ מנהרה לניקוז המים בפיצוץ של חומר נפץ, אך ללא הצלחה, ועל כן פונו כ-70 אלף איש ממספר ערים באזור. בעקבות הפריצה נהרגו כ-100 בני אדם, הסכר נהרס ובנייתו החלה מחדש.
הערות שוליים

↑  Vijay Singh, Dam Breach Modeling Technology, 2013, pages 93-94
↑  נפרץ סכר בברזיל; 70 אלף נפש פונו מאיזור הסכנה, חרות, 27 במרץ 1960
↑  Dam Protections against Overtopping and Accidental Leakage, pages 78-79
ערך זה הוא קצרמרבנושא ברזיל ובנושא מבנים. אתם מוזמנים לתרום לוויקיפדיה ו.
נבחרת גרמניה בכדורגל חופים

הנבחרת הלאומית של גרמניה בכדורגל חופים מייצגת את גרמניה בתחרויות כדורגל חופים בינלאומיות ונמצאת בפיקוחה של התאחדות הכדורגל הגרמנית.
הסגל הנוכחי

סגל נכון לאפריל 2017
מאמן: גרמניה סבסטיאן אולריך
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | שמינית גמר | 4 | 2 | 0 | 0 | 2 | 15 | 14 | 1+ | 6 |
| ספרד 2009 | שלב הבתים | 3 | 1 | 0 | 0 | 2 | 14 | 16 | 2- | 3 |
| איטליה 2011 | שלב הבתים | 2 | 0 | 0 | 0 | 2 | 5 | 11 | 6- | 0 |
| רוסיה 2013 | שלב הבתים | 3 | 1 | 0 | 0 | 2 | 4 | 9 | 5- | 3 |
| איטליה 2015 | מקום 10 | 8 | 4 | 0 | 0 | 4 | 28 | 21 | 7+ | 12 |
| איטליה 2017 | מקום 12 | 8 | 2 | 1 | 0 | 5 | 27 | 29 | 2- | 8 |
| רוסיה 2019 | שלב הבתים | 3 | 0 | 0 | 0 | 3 | 4 | 19 | 15- | 0 |
| סך הכל | 7/7 | 35 | 11 | 1 | 0 | 23 | 108 | 134 | 26- | 35 |
הישגים

אליפות אירופה בכדורגל חופים
אלופה (1): 1998
משחק לחימה (סוגת משחקי וידאו)

צילום מסך של משחק הלחימה OpenMortal. בחלק העליון ניתן לראות את מד הבריאות של השחקנים ואת הזמן שנותר לתום הקרב.
משחק לחימה (באנגלית: Fighting game; נקרא גם "משחק מכות") הוא סוג של משחק וידאו בו מתנהלים קרבות בזה אחר זה - בדרך כלל דו-קרבות של אמנויות לחימה. סוגה זו היא פופולרית ומשחקים רבים נוצרו ועדיין נוצרים בה.
מאפיינים

משחקים אלו כוללים מספר מצבי-משחק ומאגר דמויות אשר ממנו רשאי השחקן לבחור דמות איתה ישחק ולעיתים אף להחליפה בדמות שונה במקרה שהפסיד ולהמשיך איתה את המשחק. על-מנת להביא את הדמות שמולו למצב של הפסד יש מספר דרכים כשהעיקרית היא ריקונו של מד-האנרגיה שלה. ריקון זה מוביל אותה לנוק אאוט ולניצחון של הדמות השנייה. במצב שהזמן תם הניצחון יהי של הדמות שלה יותר אנרגיה. דרך די נפוצה להביא את היריב למצב של הפסד היא הוצאתו מן הזירה. גם אם אחת הדמויות נפלה מן הזירה בשוגג הדבר נחשב.
מצבי-משחק

מצבי-משחק שונים קיימים במשחקי-לחימה. ישנם מצבי-משחק המופיעים פעמים רבות במשחקי-לחימה, להלן:
.Vs - מאפשר משחק לשניים. המצב דורש שני שחקנים מלבד מקרים בהם בוחר השחקן, מלבד הדמות שלו, גם את הדמות בה ישתמש המחשב.
Survival - בנוי על קרבות בני סיבוב אחד כל אחד. במצב-משחק זה אין השחקן עובר לקרב הבא עם מד-אנרגיה מלא עד הסוף אלא עם מד-אנרגיה המכיל את כמות האנרגיה שנותרה לו בקרב הקודם. מה שכן נהוגה להיווסף מעט אנרגיה למד באופן אוטומטי. השחקן יכול להיווכח כמה ניצחונות בדיוק הוא השיג. אפשרות הניתנת לשחקן במקרים רבים היא להיווסף לרשימה של אלו שקבעו הכי הרבה ניצחונות.
Time - הזמן נמדד לאורך הקרבות כולם. כמו במצב ה"הישרדות" יכול השחקן, במקרים רבים, להיכנס לרשימה. הפעם הרשימה מתבססת על אלו שסיימו מצב-משחק זה בזמן הקצר ביותר.
Arcade - במצב-משחק זה נהוג להעניק לשחקן דמות חדשה למאגר לאחר שסיים אותו. ישנם מקרים שמצב-משחק זה אינו קיים ואת הדמויות הנוספות עליו להשיג במצב ה"סיפור". זהו מצב-משחק נפוץ ביותר בז'אנר זה.
Story - מציג את סיפורה של הדמות שבחר השחקן.
Practice - מאפשר לשחקן להתאמן בנוחיות. במצב-משחק זה יריבו של המשחק אינו יכול להתקיפו. ישנם מקרים שהשחקן יכול לבחור כי יריבו יבצע תנועה כלשהי ללא הרף או לעשותו חסין מפגיעות. ב"טקן 3" ניתן לנהל קרב ללא הכרעה במצב האימון ואף לצפות בהילוכים חוזרים בלחיצת-כפתור.
מצבי-משחק > מצבי-משחק נוספים

Team Battle - השחקן בוחר מספר דמויות שילחמו נגד מספר דמויות.
Watch - השחקן בוחר דמויות אשר ילחמו זו מול זו כאשר הקרב מתנהל באופן עצמאי.
משחקיות > מד האנרגיה

מד זה, המופיע לרוב מעל הדמויות ובמאוזן, מראה כמה נפגעו הדמויות. במקרים רבים יכולות הדמויות לעבור צדדים תוך-כדי הקרב. לשם כך מצורפים שמות הדמויות למד זה. כמות האנרגיה אשר מאבדת דמות בכל פעם תלויה בעוצמת הפגיעה. לכל דמות ישנם צעדים שונים אשר חזקים יותר ופחות. צעד יעיל מאוד הוא צעד הלפיתה אשר יתרונו הוא שאין אפשרות להגן מפניו. אולם לצעד זה גם חיסרון: על הדמות להיות קרובה לדמות השנייה כדי לבצע צעד זה והוא אינו יעיל מרחוק.
לעיתים, מלבד שם הדמות, מלווה למד זה גם תמונתה.
יכול לקרות כי שני מדי-האנרגיה יתרוקנו יחדיו. זהו "נוקאאוט כפול" המהווה שוויון. אין זה קורה ע"פ רוב.
משחקיות > הדמויות במשחקים

הדמויות במשחקים אלו יכולות להשתמש בכלי נשק, הן יכולות להיות בעלות כוחות-על והן יכולות להיות בני-אדם רגילים. ישנם מקרים שבהם כל הדמויות הן בעלי חיים, רובוטים (למשל, משחק המכות One Must Fall 2097) וכו'. מה שכן לעיתים רוב הדמויות בהן יכול להשתמש השחקן אינן אלו המופיעות לפניו במאגר כבר מלכתחילה. דמויות נוספות נוכחות במשחק זה ועליו להשיג אותן. לעיתים מופיעות תמונותיהן במאגר אך אין אפשרות לבחור אותן עד שלב ההשגה. ישנם מקרים שבהם מאגר-הדמויות מצומצם למדי טרם הושגו הדמויות הנוספות.
משחקיות > מכות ומהלכים מיוחדים

בדרך כלל, במשחקים כאלה לדמויות יש מהלכי מכות בסיסיים, אותם הם חולקים עם שאר הדמויות, כגון אגרופים, בעיטות, קפיצות וכדומה. ישנן דמויות שבגלל מבנה גופן הן בעלות מהלכים בסיסיים שונים (למשל: דאלסים בסטריט פייטר 2 יכול למתוח את איבריו באגרופים ובעיטות ובכך להכות ביריב מבלי להתקרב אליו). לצד המהלכים הבסיסיים לכל דמות יש מהלכים מיוחדים, המכונים לעיתים "קסמים", מהלכים אלה כוללים יריות שונות לרבות כדורי אנרגיה וגלי אנרגיה (למשל: ה"קאמאהאמאהא" של סון גוקו במשחקי דרגון בול, או הברקים של ריידן במורטל קומבט), טלפורטציה, תעופה תוך כדי מכות, נטרול היריב לזמן קצר (כמו הצלצל של סקורפיון במורטל קומבט) ועוד. בדרך כלל, מהלכים אלה קטלניים יותר מהמהלכים הרגילים. בשביל לבצע את המהלכים המיוחדים יש להקיש על צירוף מקשים ולהניע את הג'ויסטיק בו-זמנית (במקרה שבו השליטה לא נעשית דרך המקלדת, כגון במשחק ארקייד), כאשר כל מהלך מיוחד מופעל על ידי צירוף שונה (למשל: הצלצל של סקורפיון מופעל על ידי קדימה-קדימה-אגרוף-נמוך). בדרך כלל, על השחקן לגלות בעצמו כיצד לבצע את המהלכים המיוחדים, אך רשימות הצירופים הדרושים לביצוע כל מהלך מופצות באינטרנט (בדרך כלל, באופן לא רשמי).
במספר משחקים, כאשר הידוע שבהם הוא מורטל קומבט, ישנם מהלכי סיום. מהלכים אלה מבוצעים אחרי שהקרב הסתיים והיריב הובס, ובדרך כלל מראים חיסול אלים של המפסיד בידי המנצח. ביצוע מהלכים אלה מעניק נקודות בונוס לניקוד של השחקן. כמו במהלכים המיוחדים, גם מהלכים אלה דורשים צירוף מורכב של מקשים שעל השחקן לגלות בעצמו (או למצוא את התשובה באינטרנט).
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
משחקי המכות החלו בשנות ה-70 של המאה ה-20 כמשחקי וידאו על מכונות גדולות במרכזי ארקייד של משחקי וידאו. עם התפתחות הטכנולוגיה יצרו גרסאות למשחקים אלה שרצות גם על קונסולת משחקים והמחשב האישי.
משחקים בסוגה זו קיימים מזה שנים רבות והם היו קיימים גם בתקופתו המוקדמת של ה-PS1. המשחק הראשון בסוגה זו שהכיל כלי-נשק והיה בשלושה ממדים היה משחק ה-PS1 "באטל ארנה טושינדן". כמוהו ישנם משחקים רבים בז'אנר זה שהתחילו בתקופה מוקדמת והולידו סדרות: "טקן", "סטריט פייטר", "מורטל קומבט" ועוד.
מושגי יסוד

.K.O (ראשי תיבות של Knock Out) - המגדיר ניצחון סטנדרטי בקרב כאשר שתי הדמויות אבדו אנרגיה ונותר זמן בשעון הזמן.
Perfect או Flawless Victory - ניצחון "נקי", שבו דמות אחת הביסה דמות אחרת מבלי שאבדה ולו כזית מן האנרגיה שלה.
Ring Out - מצב שבו לפחות אחת הדמויות התרחקה מגבולות הזירה או נפלה מהם ומקנה ניצחון לדמות השנייה. אם נפלו שתיהן, זו שנפלה קודם מפסידה. יתרון יש לניצחון מסוג זה, והוא שבלא קשר למצב מד האנרגיה, ניתן להשיג ניצחון.
Time's Up - כאשר אזל הזמן בשעון הזמן, מנצח מי שמד האנרגיה שלו מלא יותר.
Counter - מהלך הנובע מהגנה מפני מהלך קודם ובעל עצמה רבה יחסית. לרוב, מזכיר מהלך רגיל כאגרוף או בעיטה אך חזק ממנו.
Continue - מסך המאפשר לשחקן, אם שיחק מול המכונה, לנסות שוב להביס את יריבו. לרשותו, לרוב, 10 שניות להחליט לפני שהמשחק נגמר. במכונות ארקייד יש צורך לשלשל לחריץ אסימונים נוספים כדי לשחק שוב.
Random - אפשרות לבחירה אקראית של דמות. כמו כן, אם בתפריט בחירת השחקנים זמן קצוב, בחירת שחקן אקראית מתרחשת מאליה.